Klatring på steiner har eksistert lenge før fjellklatring og buldring ble begreper, og har vært brukt som «trening for fjellet» så lenge man har bedrevet tindesport. Det er kjent at fjellførere i Alpene benyttet regnværsdager til å trene på steiner så tidlig som midt på 1800-tallet, og klatring på steinene i Fontainebleau-skogen utenfor Paris – en av verdens mest kjente destinasjoner for buldring den dag i dag – er registrert så tidlig som 1874.